31994D0164
L 074/42
JURNALUL OFÍCIAL AL UNIUNII EUROPENE
DECIZIA COMISIEI
din 18 februarie 1994
de modificare a Directivei 91/68/CEE a Consiliului în ceea ce privește formularea certificatelor de sănătate animală
(94/164/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine (1), în special articolul 14 al doilea paragraf,
întrucât este important să se stabilească formularea certificatelor prevăzute la anexa E la Directiva 91/68/CEE, în special pentru a include garanțiile privind anumite boli;
întrucât, pentru evitarea oricărei confuzii, este necesară reformularea anexei E la directiva menționată;
întrucât măsurile prevăzute de prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa E la Directiva 91/68/CEE se înlocuiește cu anexa la prezenta decizie.
Articolul 2
Prezenta decizie se aplică din a șaizecea zi de la data notificării.
Articolul 3
Prezenta decizie se adresează statelor membre.
Adoptată la Bruxelles, 18 februarie 1994.